钦定古今图书集成/明伦汇编/家范典/第029卷 > 朱子全书 > 《倚门望子赋》五代梁嵩
## 钦定古今图书集成/明伦汇编/家范典/第029卷 > 朱子全书 > 《倚门望子赋》五代梁嵩

“苍苍，茫茫道远，倚倚望望情伤。念荡子之久别，投慈
心于远方；渺渺何之，动幽怀于眷恋。滔滔不返，向上
国以观光。”当其截发投师，操心托迹，遥望皇都，俯登
紫陌，啮臂于卫国门前，题柱于升仙桥侧。担簦日久，
希寸禄以资荣；负米程遥，仗何人而请益？征轮蓬断，
别骑尘飞，涕眸眷眷，凝思依依。欲历而既升云路，遥
“怜而独倚柴扉。汨没难明，我则每晨昏而怅望。宗枝
有托，汝盍无早晚以言归。常旷望于烟霄，每凄凉于
蓬荜。杳杳兮故路，寂寂兮旧室。几行雁阵空来，万里
尺书难述。水声山色，遽惊怀古之人；别恨离情，愁对
秋风之夕。眷恋徘徊，愁心靡开。抑郁之情恒自切，湮
沦之事有谁哀。念一苇于津涯，诚难去矣；听孤鸿于
碧落，得不悲哉！想彼淹留，伤乎离索。踌蹰兮不止，优
游兮何托？盈庭之萱草徒荣，满眼之芦花自落。杨朱
陌上，萧条而恨泪潸潸；汉武台边，宛转而残霞漠漠。
怅陆海之高深，念行役以难寻。忆昔伯俞之志，宁无
泣杖之心。对月而常怜独坐，闻蛩而每忆寒吟。动兹
怀土之思，为凭蜀魄”；触尔还乡之计，暗托秋砧。峨峨
《仲丘》，殷勤士子。献书之疏复何如，干禄之心几时止。
遣我日日望红尘，未见此心终未巳。